b'\n_START_ARTICLE_\nVeikko Savela\n_START_PARAGRAPH_\nErkki Veikko Savela (28. kes\xc3\xa4kuuta 1919 Lappaj\xc3\xa4rvi \xe2\x80\x93 16. hein\xc3\xa4kuuta 2015 Sein\xc3\xa4joki) oli suomalainen keskustapuolueen poliitikko. Savela oli kansanedustaja vuosina 1958\xe2\x80\x931970 ja kulkulaitosten ja yleisten t\xc3\xb6iden ministeri Ahti Karjalaisen I hallituksessa 13. huhtikuuta 1962 \xe2\x80\x93 18. joulukuuta 1963. Savela oli siviiliammatiltaan maanviljelij\xc3\xa4 ja agronomi, ja h\xc3\xa4nelle my\xc3\xb6nnettiin 1983 maanviljelysneuvoksen arvonimi. _NEWLINE_Savela oli Maalaisliittolaiset ylioppilaat -yhdistyksen puheenjohtaja vuosina 1947\xe2\x80\x931948 ja Suomi\xe2\x80\x93DDR-Seuran puheenjohtaja 1968\xe2\x80\x931988.'